Diari Oficial de la Generalitat Valenciana


Sumari del DOGV 3002, del 29-05-1997 (1997/7098)

ORDRE de 26 de febrer de 1997, de la Conselleria de Cultura, Educació i Ciència, per la qual es desagreguen del centre Institut Musical Giner, de València, els ensenyaments de dansa que formaran l'Institut de Dansa Societat Coral el Micalet, amb autorització per a impartir ensenyaments de dansa de grau elemental de la nova ordenació educativa.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3002

Data del DOGV
:   29-05-1997

Secció del DOGV
:   CONVENIS I ACTES - AUTORITZACIONS ADMINISTRATIVES

Número del document
:   1997/7098


Data del document
:   26-02-1997

Organisme emissor
:   Conselleria de Cultura, Educació i Ciència

Tipus de document
:   Ordre

ORDRE de 26 de febrer de 1997, de la Conselleria de Cultura, Educació i Ciència, per la qual es desagreguen del centre Institut Musical Giner, de València, els ensenyaments de dansa que formaran l'Institut de Dansa Societat Coral el Micalet, amb autorització per a impartir ensenyaments de dansa de grau elemental de la nova ordenació educativa.
  
Vist l'expedient iniciat a instància del titular del centre Institut Musical Giner, de València, amb número de codi 09012493, en sol·licitud de transformació com a centre autoritzat de grau elemental de dansa d'acord amb la nova ordenació educativa.
  
  
Vist que el centre Institut Musical Giner, va ser classificat com a centre reconegut no estatal, d'ensenyaments musicals, pel Decret 1.210/1975, de 24 d'abril (BOE de 5 de juny).
  
L'Ordre de 24 de setembre de 1983 autoritzà el centre per a impartir, amb validesa acadèmica oficial, ensenyaments de la carrera de Ballet.
  
L'Ordre de 17 de juliol de 1996 (DOGV de 20 de setembre) autoritzà el centre per a impartir ensenyaments de grau elemental de música de la nova ordenació educativa.
  
Atés que l'autorització per als ensenyaments de dansa establits en la Llei Orgànica d'Ordenació General del Sistema Educatiu només pot efectuar-se disgregant el centre en un de música i en un altre de dansa, ja que el Reial Decret 389/1992, de 15 d'abril, sobre requisits mínims dels centres d'ensenyaments artístics no preveu la possibilitat d'un centre integrat de música i dansa.
  
  
Vist que de l'informe de la Inspecció Educativa es desprén que el centre de dansa reuneix les condicions exigides en la disposició transitòria segona del Reial Decret 389/1992, de 15 d'abril, sobre requisits mínims dels centres que imparteixen ensenyaments artístics, per tal d'accedir a la sol·licitud.
  
Vists la Llei Orgànica 1/1990, de 3 d'octubre, d'Ordenació General del Sistema Educatiu; el Reial Decret 389/1992, de 15 d'abril (BOE de 28 d'abril), pel qual s'estableixen els requisits mínims dels centres que imparteixen ensenyaments artístics, i el Reial Decret 321/1994, de 25 de febrer, sobre autorització a centres docents privats per a impartir ensenyaments artístics.
  
Fent ús de les atribucions que em confereix l'article 35 de la Llei de Govern Valencià,
  
  
  
ORDENE
  
  
Primer
  
Desagregar els ensenyaments de dansa del centre Institut Musical Giner, de València, amb número de codi 07048235, en el centre de nova creació anomenat Institut de Dansa Societat Coral el Micalet, amb la mateixa titularitat i domicili.
  
  
Segon
  
Autoritzar l'Institut de Dansa Societat Coral el Micalet per a impartir ensenyaments de dansa de grau elemental de la nova ordenació educativa, en els termes i capacitat màxima d'escolarització que més avall s'especifiquen:
  
Aquesta autorització esdevindrà efectiva des de l'inici del curs acadèmic 1996/97.
  
- Denominació genèrica: Centre autoritzat de grau elemental de dansa.
  
- Denominació específica: Institut de Dansa Societat Coral El Micalet
  
- Titular: Societat Coral El Micalet
  
- Domicili: carrer de Guillem de Castro, 73
  
- Localitat: 46237 València
  
- Província: València
  
- Codi: 69294289
  
- Ensenyaments que s'autoritzen: grau elemental de dansa.
  
- Capacitat màxima d'escolarització: 80 alumnes
  
- Centre al qual s'adscriu: Conservatorio de Danza, de València.
  
  
Tercer
  
El centre esmentat gaudirà de plenes competències acadèmiques en totes les matèries corresponents al nou sistema educatiu.
  
  
Quart
  
Sense perjudici d'allò establit en l'apartat anterior, el centre queda adscrit, a efectes purament administratius, al Conservatorio de Danza, de València, (codi 51557313)
  
  
Cinqué
  
Qualsevol modificació dels termes d'aquesta ordre requerirà la preceptiva autorització de l'administració educativa.
  
  
  
DISPOSICIÓ TRANSITÒRIA
  
  
Quant a la vigència del Pla d'Ensenyaments de Dansa que s'extingeix, aquesta atendrà el que estableix el Reial Decret 986/1991, de 14 de juny (BOE de 25 de juny) modificat pel Reial Decret 1.487/1994, d'1 de juliol (BOE de 28 de juliol), pel qual s'aprova el calendari d'aplicació de la nova ordenació del sistema educatiu. Mentre que no se'n produïsca la total extinció, el centre gaudirà, pel que fa als ensenyaments que s'extingeixen, de les competències que li van ser conferides per les disposicions en què s'acordaven les seues autoritzacions, sense haver de patir, per tant, cap variació ni modificació d'aquestes.
  
  
  
DISPOSICIÓ ADDICIONAL
  
  
Aquesta autorització donarà lloc a la corresponent inscripció en el Registre de Centres Docents de la Comunitat Valenciana.
  
  
Contra aquesta ordre, que posa fi a la via administrativa, podrà interposar-s'hi un recurs contenciós administratiu davant el Tribunal Superior de Justícia de la Comunitat Valenciana, en el termini de dos mesos, comptadors des de l'endemà de la notificació a la persona interessada d'aquesta ordre. Abans de la interposició del recurs, caldrà comunicar-ho prèviament al conseller de Cultura, Educació i Ciència, tal com ho exigeix l'article 110.3, de la Llei 30/1992.
  
  
València, 26 de febrer de 1997
  
  
El conseller de Cultura, Educació i Ciència,
  
FRANCISCO E. CAMPS ORTIZ